**Svein-Magne Pedersen** (født 6. januar 1948 i Narvik ) er en norsk evangelist, predikant og skribent. Han er daglig leder av stiftelsen Misjonen Jesus Leger (MJL), et kristent senter i Vennesla som blant annet holder helbredelsesmøter i inn- og utland. Han drev tidligere en teletorgtjeneste med forbønn for syke mot betaling som han selv påsto var frivillig til dekning av driften. Denne virksomheten ble lagt ned i 2018.[] Pedersens løfter om mirakler, bønnetjenester og oppfordring om penger for å drifte stiftelsen fikk på ny kritikk etter oppslag i media .

I perioden 2003–2021 hadde Svein-Magne Pedersen gjennom sin stiftelse «Misjonen Jesus leger» en omsetning på totalt nærmere 250 millioner kroner som ifølge Pedersen ble brukt på drift av stiftelsen.

Bakgrunn
--------

Pedersen er fra Håvik i Narvik kommune og vokste opp blant læstadianere i Nord-Norge. Han tilhører Pinsemenigheten Filadelfia i Vennesla.

Etter fire år som teologistudent ved Ansgarskolen flyttet han i 1973 til Mo i Rana. Siden har han hovedsakelig virket som evangelist i Norge. Fra 1982 til 1988 var Pedersen pastor i to kanadiske pinsemenigheter, drev misjon blant indianere og hadde eget TV-program.[] I 1988 vendte han tilbake til Norge, grunnla *Misjonen Jesus Leger* (MJL) i 1990, bladet *Legedom* og Forlaget Legedom.[] I 2004 mottok han en honorær doktorgrad (Ph.D.) fra Life Christian University i Tampa i Florida i USA.

Virksomhet
----------

* Teletorg: virksomhetens teletorg-tjeneste ble etablert i 1992. I 2018 ble teletorg-virksomheten avviklet.

* *Misjonen Jesus Leger* ble godkjent som stiftelse av Fylkesmannen i Agder den 6. april 1990.

* *Bladet Legedom* ble startet i 1990.

* Forlaget *Legedom* ble opprettet i 1990.

* *Telekirken* er en serie digitale gudstjenester som Pedersen startet på 1990-tallet. I 2019 ble *Telekirken* midlertidig lagt ned, men gjennoppsto noe senere.

### 1993: Anmeldt for brudd på kvakksalverloven

I 1993 publiserte *Bladet Legedom* en artikkel om at Pedersen angivelig hadde helbredet en kvinne for AIDS etter langvarig kontakt via teletorg-tjenesten som han drev. Den 21. september 1993 ble Pedersen anmeldt til politiet av Statens helsetilsyn for brudd på kvakksalverloven av 1936, nærmere bestemt lovens §§ 3 og 4 om ta «syke i kur» uten å være autorisert helsepersonell. Både politiet i Agder og statsadvokaten i Agder henla saken «etter bevisets stilling».[] Helsetilsynet påklaget saken til riksadvokatembetet. Saken endte hos assisterende riksadvokat Tor-Aksel Busch, som konkluderte med at «Riksadvokaten finner ikke tilstrekkelig grunn til å omgjøre statsadvokatens beslutning.»[]

### 2018: VG-saken

VG publiserte i juni 2018 en sak der avisen kartla virksomheten til Pedersen og en annen norsk predikant. Avisen intervjuet både representanter for helsemyndighetene og legfolk som hadde brukt store pengesummer på å bli helbredet med Pedersens hjelp. Avisen kontaktet Statens helsetilsyn, som foretok undersøkelser om saken. Etter at VG i juni 2018 skrev om hvordan Svein-Magne Pedersen, og Tom Roger Edvardsen, tilbød forbønn om helbredelse over telefon til 14 kroner i minuttet, dels ved telefonsamtaler og dels ved avspilling av andakter via en automatisk telefonsvarer, sa Pedersen at han skulle legge ned teletorg-virksomheten. Det ble gjort den 10. juli 2018. Fra da av kunne innringerne gi en gave til stiftelsens etter forbønnen.

Helstilsynet anmeldte Pedersen for brudd på Lov om alternativ behandling. Politiet i Agder konkluderte med at «forholdet er henlagt fordi det antas ikke å være rimelig grunn til å undersøke om det foreligger straffbart forhold, jf. Straffeprosessloven par. 224, 1. ledd.»[] Advokat John Christian Elden bisto *Misjonen Jesus Leger* under kritikken fra VG, Helsetilsynet, Forbrukertilsynet og Stiftelsestilsynet. Han hevdet at Svein-Magne Pedersen ikke hadde brutt norsk lov i forbindelse med bruk av teletorget, misjon i India eller Canada.[]

### Fjernsyn, folkemøter og teletorgtjenester

Svein-Magne Pedersen har deltatt i landsdekkende norske TV-programmer (bl.a. *Lønning Direkte* (2x), *Dokument 2*, *Refleks: Helse*, *Holmgang* (3x) og *Faktor*.[] Han har også skrevet en rekke artikler i aviser og blader.[]

Han har hatt kampanjemøter[*klargjør*] i Pakistan, India, Mexico, Salomonøyene, Canada og andre land.[]  I 2005 startet han sitt eget ukentlige TV-program [*hvor?*] som han ga tittelen *Miraklet er ditt*, som inneholdt andakt, forbønn og vitnesbyrd om helbredelse.[] Det sendes i dag [*når?*] til rundt 120 land. I 2008 startet han Nasaretskolen, et brevkurs om helbredelse og et brevkurs for nyfrelste. Gjennom sitt eget forlag har han utgitt 19 bøker om troens ABC, helbredelse, frelse, endetid og abort.[]

Forbrukertilsynet krevde at markedsføringen av helbredelsestjenester i bladet *Legedom* måtte opphøre, fordi praksisen var i strid med forskriften om markedsføring av alternativ behandling. Dersom markedsføringen ikke opphørte, kunne *Misjonen Jesus Lever* bli ilagt tvangsmulkter på opptil 30 000 kroner i uken, mens Svein-Magne Pedersen personlig kunne bli avkrevd 10 000 kroner.[] Den kristne avisen Dagen skrev deretter at Svein-Magne Pedersen hadde bestemt seg for å avslutte teletorgtjenestene. Siden Pedersen la ned teletorgtjenesten og sluttet å ta inngangspenger ved sine helbredelsesmøter den 10. juli 2018, bortfalt Forbrukertilsynets krav til stiftelsen Misjonen Jesus Leger. 

### Barnehjem i India

Fra 2002 har Misjonen Jesus Leger gitt støtte til tre barnehjem som drives av den indiske stiftelsen Maran Ata Visvasa Samajam utenfor byen Hydrabad.[*omstridt  – diskuter*] MJL har også i mange år støttet misjon blant urbefolkningen i Canada og et et misjonssenter for rusmisbrukere i landet.[]

Fra 2012 til 2016 samlet Svein-Magne Pedersen inn penger for å bygge to barnehjem med i alt 24 avdelinger i Orissa og Chennai i India. Den indiske stiftelsen Sharing Hands Trust foresto byggingen. Den 23. juni 2013 sto barnehjemmet i Orissa ferdig.[] Her kunne over 500 barn flytte inn. Barnehjemmet i Chennai sto ferdig i februar 2016. Her flyttet om lag 300 barn inn.[] Driften ved barnehjemmet i Orissa ble utsatt for et attentat. Fire hindu-ekstremister kom kjørende inn på området på motorsykler og drepte lederen for barnehjemmet.[] Barna måtte rømme til andre barnehjem og fosterhjem. Barnehjemmet ble stående tomt og blir nå brukt som transittmottak for foreldre som kommer for å motta fosterbarn. 

Pedersen har fremholdt at MJLs oppgave var å bygge barnehjem, ikke å drifte barnehjemmene. Likevel sendte MJL høsten 2018 noen tusen kroner til støtte for mat til «nærmere 2 000 barn. Det ble senere rettet[*hvor?*][*når?*] til «nærmere 1 200 barn». Pedersen har beklaget[*hvor?*][*når?*] feil tallbruk både når det gjelder antall barn som Sharing Hands Trust hadde omsorg for, såvel som antall barn som kunne få plass på barnehjemmene. Pedersen hevder at alt som ble innsamlet, gikk til bygging av de to barnehjemmene, i alt to millioner kroner.[]

Mens Pedersen fortsatt fortalte om de veldedige aktivitetene ved barnehjemmene i Orissa i 2018, dro VG på besøk dit. VG fant ingen barn, bare kuer. En lokal politimann fortalte at barnehjemmene hadde vært nedlagt i tre år.

### Brønner i India og Tanzania

Under et besøk i Chennai påsken 2015 fikk Pedersen høre om det store behovet for rent vann blant de kasteløse i landet.[] Mange barn og voksne blant dem døde som følge av mangel på rent vann. Fra 2015 til 2018 bygde MJL tolv brønner som gir rent vann i tolv landsbyer[*omstridt  – diskuter*] hvor det bor rundt 24 000 mennesker.[] MJL har også bygd en brønn i Tanzania som sto ferdig i juli 2019.[]

### Spedalske i India

Stiftelsen hevder å ha gitt matstøtte til en koloni for spedalsk utenfor Chennai fra 2015 til 2018. Ifølge VG, som besøkte stedet, kjente barnehjemmet ikke til noe slikt og opplyste at indiske myndigheter finansierte maten. Ifølge VG var ingen barnehjem i drift.

### Covid-19-pandemien

Pedersen skal ifølge *Dagbladet* ha spredt medisinsk feilinformasjon om vaksiner mot Covid-19.

Referanser
----------

1. ↑  75 års omtale i Aftenposten 6. januar 2023
2. ↑  «Et forsvar for teletorget». *Misjonen Jesus Leger*. 15. mai 2018. Besøkt 5. august 2022.
3. ↑  «MJL SLUTTER MED TELETORG». *Misjonen Jesus Leger*. 5. juli 2018. Besøkt 5. august 2022.
4. ↑  Marie Kingsrød, Martha Holmes, Frank Hagusbø, Yasmin Sfritzeris (17. november 2018). «Skryter av nødhjelp - dette fant VG». Besøkt 13. mai 2020. «VG dro til barnehjemmet. Der var det ingen barn.»
5. ↑  Tor-Bjørn Nordgård (19. november 2018). «Svein-Magne Pedersen svarer på VGs påstander: – Vi har støttet gode formål i India». Besøkt 13. mai 2020.
6. ↑  Nordgaard, Tor-Bjørn (19. november 2019). «Granskningen av Misjonen Jesus Leger er ferdig». *Norge IDAG* **(norsk)**. Besøkt 4. august 2022.
7. ↑  «Himmelsk inntjening for omstridt "mirakelpredikant"», Kapital, 10. oktober 2021
8. ↑  Johansen, Tekst: Thomas J. R. Marthinsen Foto: Adrian Øhrn (13. august 2007). «Telefonfrelst». *Dagbladet.no* **(norsk)**. Besøkt 11. april 2020.
9. ↑  NRK (16. juni 2018). «Tjente 28 millioner over telefonen». *NRK*. Besøkt 11. april 2020. «Svein-Magne Pedersen, ofte omtalt som helbredelsespredikanten ved pinsemenigheten Filadelfia i Vennesla, har ifølge VG tjent 28 millioner kroner på telefonhelbredelse siden 2007.»
10. ↑  Mottok honorær doktorgrad - Dagen 12. juli 2004
11. ↑  «MJL slutter med teletorg:». *Misjonen Jesus leger*. 5. juli 2018. Besøkt 11. august 2022.
12. ↑  «Misjonen Jesus Leger – Historikk». *Misjonen Jesus Leger*. 20. mars 2018. Arkivert fra originalen 14. august 2022. Besøkt 11. august 2022.
13. ↑  «Misjonen Jesus Leger – Historikk». *Misjonen Jesus Leger*. 20. mars 2018. Arkivert fra originalen 14. august 2022. Besøkt 11. august 2022.
14. ↑  «Bladet Legedom». *Misjonen Jesus Leger*. 19. mars 2018. Besøkt 11. august 2022.
15. ↑  «Artikler». *Misjonen Jesus leger*. Besøkt 11. august 2022.
16. ↑  «Telekirken». *Misjonen Jesus Leger*. 10. juli 2018. Besøkt 11. august 2022.
17. ↑  «Mirakelpredikantene». *VG Nett*. 16. juni 2018. Besøkt 30. juli 2019. «Med Guds bønn får Svein-Magne Pedersen (70) millioninntekter ved å tilby helbredelse av AIDS og kreft over telefon – til 14 kroner minuttet. VG har gjort opptak som avslører hva predikanten sier til alvorlig syke mennesker. (---) «Dette er dokumentasjon på flere straffbare forhold. At predikantene gir så bombastiske løfter, og samtidig krever penger for behandlingen, gjør dette veldig alvorlig.» Anne Kjersti Befring, jurist om VGs dokumentasjon»
18. ↑  ««Mirakelpredikant» Svein-Magne Pedersen: Skal legge ned teletorg-tjenesten». *www.vg.no*. Besøkt 30. juli 2019.
19. ↑   Arkivert 15. februar 2012 hos Wayback Machine.
20. ↑  Ntb | (21. november 2018). «Forbrukertilsynet truer «mirakelpredikanter» med bøter». *Dagbladet.no* **(norsk)**. Besøkt 30. juli 2019.
21. ↑  «Svein-Magne Pedersen: – Vi legger ned teletorget». *dagen.no* **(engelsk)**. 21. juni 2018. Arkivert fra originalen 25. august 2018. Besøkt 30. juli 2019.
22. ↑  «Svein-Magne Pedersen nekter å bøye seg for krav fra myndighetene». *dagen.no* **(engelsk)**. 23. november 2018. Besøkt 30. juli 2019. [*død lenke*]
23. ↑  «Din støtte i India har gått til disse prosjektene». *Misjonen Jesus Leger*. 16. november 2018. Besøkt 4. august 2022. Mal:Bedr kilde
24. ↑   Skryter av nødhjelp - dette fant VG, VG, 17. november 2018
25. ↑  «Kaller vaksiner «gift»: - Setter folk i livsfare». Dagbladet. 20. august 2021.
26. ↑   «Refses for utspill: «Vi er beskyttet under Guds kraft»». *www.vg.no*. 1. mai 2020. Besøkt 24. august 2022. «Predikantene Svein-Magne Pedersen og Jan Hanvold hevder at Gud beskytter mot corona. Det får fagpersoner til å bli bekymret for smittespredning i disse miljøene.»

Eksterne lenker
---------------

* Wikiquote: Svein-Magne Pedersen – sitater
* Digital bokkopi av Kjell Hagen: *«Mirakel-mannen» Svein-Magne Pedersen* (utgitt av Rex forlag 1997)
* Digital bokkopi av Svein-Magne Pedersen: *Slik blir du frelst – og bevart i troen* (Forlaget Legedom 1998)
* Intervju i Dagbladet 2007
* VG-artikkel om Pedersens forsøk på å vekke et dødt barn til live 2010